Diari Oficial de la Generalitat Valenciana


Sumari del DOGV 6728, del 06-03-2012 (2012/2193)

Notificació del laude emés per la Junta Arbitral de Transports de València. Expedient número V-133/2011.
--------------------------------------------------------------------------------------------------------

### Dades del document

Número de DOGV
:   6728

Data del DOGV
:   06-03-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/2193


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Notificació del laude emés per la Junta Arbitral de Transports de València. Expedient número V-133/2011. [2012/2193]  
Ramón Escrig Moreno, president de la Junta Arbitral de Transports de València, manifesta que d'acord amb el que disposen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, fa saber, a Bricoplastic, SL, que s'ha dictat laude en l'expedient referenciat i, no sent possible la seua notificació per parador desconegut, ignorat o absència, es fa a través de la present publicació, als efectes legals oportuns. El contingut íntegre del laude és el que es ressenya a continuació:  
«Tribunal. President: el senyor Ramón Escrig Moreno. Vocals: la senyora Aurora Costa Vicente, que excusa la seua assistència; el senyor Carlos Virosque Verdú, que excusa la seua assistència. Secretaria-vocal: la senyora Amparo Peris Catalá. Parts. Reclamant: Tolosa y Pardo, SL, representada pel senyor Francisco Jesús Pardo Tolosa. Reclamat: Bricoplastic, SL, que no compareix a l'acte de la vista.  
A València, el 30 de gener de 2012 i sent les 12.55 hores, la Junta Arbitral de Transports és constituïda pels membres expressats al marge i amb l'assistència de les parts, per a resoldre l'expedient V-133/2011, i es procedix a la celebració de la vista oral respecte de la reclamació següent: impagament de ports. Incompareixença del demanat.  
  
Iniciada la vista oral pel president es procedix a comprovar la identitat de la part compareixent i la qualitat amb què intervé.   
A la part reclamada li va ser notificada la demanda i la citació a la vista per al dia 30 de gener de 2012 mitjançant un edicte publicat en el Diari Oficial de la Comunitat Valenciana núm. 6684, de 3 de gener de 2012, i posterior correcció d'errades en el Diari núm. 6698, de 24 de gener de 2012, per no haver sigut possible la citació a través del servici de Correus, segons queda acreditat en la documentació que consta en l'expedient.  
Concedida la paraula a la part reclamant, basa la seua reclamació en els antecedents de fet següents:  
1. Ratificant-se en tots els motius de la demanda, manifesta que com a conseqüència de les relacions comercials existents entre les parts, la reclamant va efectuar, per compte de la reclamada, diversos transports durant el mes de febrer de 2011, segons queda especificat en el text de la factura núm. 000670, de 28 de febrer de 2011, per un import de 249,81 euros, la qual consta adjunta a la demanda.  
2. Després de reiterades gestions de cobrament sense aconseguir-ho, interposa la present demanda i sol·licita que, una vegada es reconega el seu dret, es condemne la reclamada al pagament de la quantitat total de 249,81 euros.  
S'apliquen els fonaments jurídics següents:  
1. La competència territorial de la Junta, de la qual no res s'al·lega, la determinen els articles 6 i 7.2 del Reglament de la LOTT (Reial Decret 1211/1990).   
2. La submissió, la determina l'article 38 de la Llei 16/1987, de 30 de juliol, d'Ordenació dels Transports Terrestres, d'acord amb la redacció donada per l'article 162 de la Llei 13/1996, de 30 de desembre, de Mesures Fiscals, Administratives i d'Orde Social, que modifica la Llei 16/1987, de 30 de juliol, d'Ordenació dels Transports Terrestres, que diu: "es presumirà que existix el referit acord de sotmetiment a l'arbitratge de les juntes sempre que la quantia de la controvèrsia no excedisca els 6.000,00 euros i que cap de les parts intervinents en el contracte no haguera manifestat expressament a l'altra la seua voluntat en contra abans del moment en què s'inicie o s'hauria d'haver iniciat la realització del servici o activitat contractat." No consta en l'expedient que s'hi haja fet cap manifestació en el sentit preceptuat.  
  
3. Donada l'absència dels vocals representants, tant de la Federació de Transportistes com de la d'Empresaris Carregadors, que van excusar la seua assistència, el present laude es dicta de conformitat amb la previsió que conté l'apartat 7 de l'art. 9 del RD 1225/2006, de 27 d'octubre, que modifica el RD 1211/1990, de 28 d'octubre, que aprova el Reglament de desplegament de la Llei d'Ordenació dels Transports Terrestres, el qual literalment disposa que "La inassistència de qualsevol dels membres de la Junta, a excepció del president, no impedirà que es celebre la vista ni que es dicte el laude".   
4. De les manifestacions fetes en la vista, se'n deduïx que, efectivament, els ports que són reclamats en esta demanda i la factura dels quals hi consta adjunta van ser efectuats, cosa que determina el dret al seu cobrament per part de la part reclamant.  
Per tot això, valorades les declaracions manifestades en la vista i la resta de documents que consten en l'expedient, després de les oportunes consideracions, la Junta, per unanimitat dels seus membres, dicta el laude següent:  
Estimar la demanda interposada per Tolosa y Pardo, SL, representada pel senyor Francisco Jesús Pardo Tolosa, contra Bricoplastic, SL, ja que dels fets relatats, els documents probatoris i les declaracions efectuades s'establix, que havent-se efectuat els transports reclamats dins de les condicions contractuals convingudes, se n'ha d'abonar l'import.   
  
Per tot això, Bricoplastic, SL haurà d'abonar, a Tolosa y Pardo, SL, la quantitat de dos-cents quaranta-nou euros amb huitanta-un cèntims (249,81 euros).  
Contra este laude pot exercitar-se l'acció d'anul·lació davant de l'Audiència Provincial de València en el termini dels dos mesos següents a la seua notificació, d'acord amb el que preveuen els articles 40 a 43, ambdós inclosos, de la Llei 60/2003, de 23 de desembre, d'Arbitratge.  
Amb independència de l'anterior, dins dels deu dies següents al de la notificació del laude podrà sol·licitar-se, a esta Junta Arbitral, la correcció, l'aclariment o el complement del laude, d'acord amb l'article 39 de l'esmentada Llei d'Arbitratge.  
Transcorreguts vint dies des de la notificació d'este laude a les parts, podrà instar-se'n l'execució forçosa, davant del jutjat de primera instància de València que corresponga, d'acord amb el que establix la Llei Orgànica 5/2011, de 20 de maig, complementària a la Llei 11/2011, de Modificació de la Llei d'Arbitratge, que deroga expressament la lletra g de l'apartat 2 de l'article 86 ter de la Llei Orgànica del Poder Judicial.»  
Els dits terminis de recursos que conté el laude transcrit seran computables a partir de l'endemà de la publicació del present edicte en el Diari Oficial de la Comunitat Valenciana.  
  
València, 21 de febrer de 2012.- El president de la Junta Arbitral de Transports de València: Ramón Escrig Moreno.